CELEX: 62011CO0559
Language: sl
Date: 2012-10-04 00:00:00
Title: Sklep Sodišča (prvi senat) z dne 4. oktobra 2012.#Pelckmans Turnhout NV proti Walter Van Gastel Balen NV in drugi.#Predlog za sprejetje predhodne odločbe – Rechtbank van koophandel te Antwerpen – Razlaga členov 34, 35, 49 in 56 PDEU in Direktive Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (direktive o nepoštenih poslovnih praksah) (UL L 149, str. 22) – Pojem nepoštene poslovne prakse podjetij do potrošnikov – Odprtje trgovine sedem dni v tednu in publiciteta, ki jo je deležna ta praksa.#Členi 92(1), 103(1) in 104(3), prvi pododstavek, Poslovnika – Direktiva 2005/29/ES – Nepoštene poslovne prakse – Nacionalna ureditev, ki prepoveduje odprtje trgovine sedem dni v tednu.#Zadeva C‑559/11.

Sklep Sodišča (prvi senat) z dne 4. oktobra 2012 – Pelckmans Turnhout
      (Zadeva C-559/11)
      „Členi 92(1), 103(1) in 104(3), prvi pododstavek, Poslovnika – Direktiva 2005/29/ES – Nepoštene poslovne prakse – Nacionalna ureditev, ki prepoveduje odprtje trgovine sedem dni v tednu“
      1.                     Približevanje zakonodaj – Nepoštene poslovne prakse podjetij v razmerju do potrošnikov – Direktiva 2005/29 – Področje uporabe –
            Nacionalna ureditev, ki prepoveduje odprtje trgovine sedem dni v tednu – Ureditev, ki ne uresničuje ciljev, ki se nanašajo
            na varstvo potrošnikov – Izključitev (Direktiva Evropskega parlamenta in Sveta 2005/29) (Glej točke od 20 do 24 in izrek.)
      2.                     Vprašanja za predhodno odločanje – Dopustnost – Predlog, v katerem niso navedeni razlogi v utemeljitev njegove vložitve pri
            Sodišču – Očitna nedopustnost (člen 267 TFUE; Poslovnik Sodišča, člena 92 in 103(1)) (Glej točke od 28 do 31.)
      Predmet 
      
         
               Predlog za sprejetje predhodne odločbe – Rechtbank van koophandel te Antwerpen – Razlaga členov 34, 35, 49 in 56 PDEU in Direktive
                  Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov
                  na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in
                  2002/65/ES ter Uredbe (ES) št. 2006/2004 Evropskega parlamenta in Sveta (direktive o nepoštenih poslovnih praksah) (UL L 149,
                  str. 22) – Pojem nepoštene poslovne prakse podjetij do potrošnikov – Odprtje trgovine sedem dni v tednu in publiciteta, ki
                  jo je deležna ta praksa.
               
            Izrek 
      
         
                   
               
               
                  
               
               
                  	Direktivo Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju
                     do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES,
                     98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (direktive o nepoštenih poslovnih praksah)
                     je treba razlagati tako, da se ne uporablja v primeru nacionalne zakonodaje, kot je v postopku v glavni stvari, ki ne sledi
                     ciljem varstva potrošnikov.